Source: http://obecbzovik.sk/?stranka=vzn&vzncislo=1&vznrok=2013
Timestamp: 2018-01-22 16:33:38+00:00

Document:
VZN číslo 1/2013
Obec Bzovík, Obecné zastupiteľstvo v Bzovíku v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 29 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov sa uznieslo na vydaní tohto všeobecne záväzného nariadenia Obce Bzovík č.1 /2013
Základné náležitosti o miestnych daniach sú ustanovené v § 22 až 29 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.
Obec Bzovík ako správca dane (ďalej len „správca dane“) týmto VZN zavádza s účinnosťou od 1.1.2014 miestne dane:
1)	daň za psa
2)	daň za verejné priestranstvo
3)	daň za ubytovanie
4)	daň za predajné automaty
5)	daň za nevýherné hracie prístroje
a) 5,00 EUR za psa chovaného v rodinnom dome
b)	5,00 EUR za psa chovaného vo viacbytovom dome
c)	33,00 EUR za psa chovaného v objektoch a na pozemkoch firiem, organizácií
d)	3,30 EUR za psa chovaného v rodinnom dome mimo obce - lazy
Správca dane ustanovuje oslobodenie od dane za psa v celom rozsahu u daňovníkov – fyzických osôb v prípade:
a)	ak daňovníkom je nevidomá osoba
b)	ak daňovníkom je osamelo žijúci dôchodca vo veku nad 65 rokov
1.	Ak daňovník vlastní alebo drží viac psov, je od dane oslobodený iba za jedného psa. Uvedené neplatí v prípade psa (psov) so špeciálnym výcvikom, ktorého vlastní alebo používa občan s ťažkým zdravotným postihnutím.
2.	Oslobodenie od dane musí daňovník preukázať do 30 dní od vzniku nároku na oslobodenie od dane.
3.	Oslobodenie od dane zanikne okamžite ak pominie a zanikne dôvod, pre ktorý sa uplatnilo a povolilo oslobodenie.
a)	cesty, miestne komunikácie, chodníky, parkoviská
b)	záhrady, trávnaté plochy, plochy verejnej zelene, športoviská, detské ihriská
1.	Správca dane stanovuje nasledovnú sadzbu dane za užívanie verejného priestranstva za každý aj začatý m2 osobitne užívaného verejného priestranstva a každý aj začatý deň nasledovne:
a)	8,00 EUR umiestnenie zariadenia na poskytovanie služieb (počas konania obecných trhov a jarmokov)
b) 1,00 EUR umiestnenie zariadenia na poskytovanie služieb ( umiestnenie predajných stánkov v obci)
c)	3,30 EUR umiestnenie predajného zariadenia - ambulantný predaj
za užívanie verejného priestranstva na skládku, umiestnenie ostatných stavebných a iných zariadení:
1)	0,20 EUR pre tuhé palivá a stavebný materiál (po uplynutí piateho dňa odo dňa umiestnenia skládky)
2)	0,10 EUR trvalé parkovanie vozidla
3)	16,60 EUR umiestnenie betónovej, drevenej, plechovej prenosnej garáže alebo skladu na materiál do 25 m2
4)	33,20 EUR umiestnenie betónovej, drevenej, plechovej prenosnej garáže alebo skladu na materiál nad 25 m2
za užívanie verejného priestranstva:
1)	0,20 EUR na umiestnenie reklamných, propagačných a informačných stojanov
2) 10,00 EUR na umiestnenie kolotočov, lunaparkov, iných atrakcií a príslušenstva
3)	6,70 EUR na umiestnenie cirkusu (za oplotené verejné priestranstvo)
c)	za umiestnenie zariadenia ekologického charakteru na zber separovaného odpadu a druhotných surovín (kontajnery a pod.) a za umiestnenie zberných nádob na komunálny odpad
Predmetom tohto všeobecne záväzného nariadenia je určenie náležitosti miestnej dani za ubytovanie podľa splnomocňovacieho ustanovenia § 43 zákona č. 582/2004 Z. z. správcom dane.
1.	Platiteľ dane za ubytovanie, ktorým je prevádzkovateľ zariadenia, ktoré poskytuje odplatné prechodné ubytovanie, je povinný podať správcovi dane písomne oznámenie o začatí a skončení prevádzkovania tohto zariadenia, resp. zmeny už ohlásených údajov v lehote do 15 dní odo dňa, keď tieto skutočnosti nastali.
2.	Platiteľ dane poskytujúci odplatné prechodné ubytovanie v súkromí je povinný v rámci oznamovacej povinnosti uviesť:
a)	meno, priezvisko, titul, adresu trvalého pobytu, dátum narodenia, ak ide o fyzickú osobu, ktorá nemá trvalý pobyt na území SR,
b)	zaradenie ubytovacieho zariadenia v zmysle osobitného predpisu, adresu a názov ubytovacieho zariadenia a celkovú lôžkovú kapacitu zariadenia.
3.	Platiteľ dane - právnická osoba alebo fyzická osoba podnikateľ je povinný v rámci oznamovacej povinnosti uviesť:
a)	obchodné meno, IČO, sídlo, resp. miesto podnikania a kontaktné údaje,
b)	údaje o štatutárnom zástupcovi alebo zástupcovi na doručovanie písomnosti v rozsahu meno, priezvisko, dátum narodenia, adresa trvalého pobytu a kontaktné údaje,
c)	zaradenie ubytovacieho zariadenia v zmysle osobitného predpisu, adresu a názov ubytovacieho zariadenia a celkovú lôžkovú kapacitu zariadenia.
Správca dane určuje sadzbu dane 0,40 EUR na osobu a prenocovanie.
1.	Platiteľ dane je povinný viesť samostatne za každé ubytovacie zariadenie na území obce evidenciu ubytovaných osôb v písomnej alebo elektronickej forme. Pre potreby kontroly dane za ubytovanie musí evidencia obsahovať mená a priezviská všetkých ubytovaných osôb s adresami ich trvalého pobytu, vrátene údajov o dátumoch prenocovania (deň príchodu a deň odchodu).
2.	Platiteľ dane je povinný na výzvu správcu dane bez zbytočného odkladu predložiť pre účely kontroly evidenciu podľa ods. 1/ tohto paragrafu.
Platiteľ dane je povinný vydať daňovníkovi, t.j. osobe, ktorá sa ubytuje v ubytovacom zariadení doklad o zaplatení dane za ubytovanie, v ktorom vyznačí nasledovné údaje:
a)	sadzbu dane na osobu v zmysle platného všeobecne záväzného nariadenia
b)	počet prenocovaní
c)	počet osôb, ktoré prenocovali
d)	dátum od kedy do kedy bolo prechodné ubytovanie poskytnuté
e)	výšku dane.
1.	Platiteľ dane je povinný do 15 dní po ukončení mesiaca predložiť správcovi dane písomné oznámenie k dani za ubytovanie o počte ubytovaných osôb za predchádzajúci mesiac, za každé ubytovacie zariadenie na území obce samostatne.
2.	Náležitosti oznámenia podľa ods. 1/ stanoví správca dane.
3.	Daň za ubytovanie sa platí mesačne a je splatná bez vyrubenia do 15 dní od ukončenia mesiaca za predchádzajúci mesiac.
4.	Daň za ubytovanie je možné uhradiť bezhotovostným prevodom, alebo hotovostným vkladom na účet správcu dane v peňažnom ústave alebo hotovostnou platbou v pokladni Obecného úradu na základe identifikačných údajov, ktoré obdrží platiteľ v písomnej forme od správcu dane.
Predmetom tohto všeobecne záväzného nariadenia je určenie náležitosti miestnej dani za predajné automaty podľa splnomocňovacieho ustanovenia § 51 zákona č. 582/2004 Z.z. správcom dane.
Správca dane určuje sadzbu dane:
a) 16,60 EUR za jeden predajný automat a kalendárny rok, s najviac 10-imi druhmi tovaru,
b.) 33,20 EUR za jeden predajný automat a kalendárny rok, s viac ako 10-imi druhmi tovaru,
1.	Daňovník je povinný označiť každý predajný automat na viditeľnom mieste štítkom, kde musí byť uvedené obchodné meno prevádzkovateľa, sídlo resp. miesto podnikania, IČO, dátum začatia prevádzkovania predajného automatu a výrobné číslo.
2.	Daňovník je povinný na výzvu správcu dane predložiť inventárny zoznam evidencie predajných automatov.
Predmetom tohto všeobecne záväzného nariadenia je určenie náležitosti miestnej dani za nevýherné hracie prístroje podľa splnomocňovacieho ustanovenia § 59 zákona č. 582/2004 Z. z. správcom dane.
Správca dane určuje sadzbu dane 33,20 EUR za jeden nevýherný hrací prístroj a kalendárny rok.
1.	Daňovník je povinný viesť preukaznú písomnú (alebo elektronickú) evidenciu nevýherných hracích prístrojov v rozsahu údajov:
a)	výrobné číslo prístroja
b)	dátum začatia prevádzkovania prístroja
c)	označenie prevádzky a miesta, kde je prístroj umiestnený
d)	identifikačné údaje prevádzkovateľa (obchodné meno, sídlo alebo miesto podnikania, IČO, štatutárny zástupca, prevádzkovateľ)
2.	Daňovník je povinný na výzvu správcu dane bezodkladne predložiť inventárny zoznam evidencie nevýherných hracích prístrojov.
3.	Daňovník je povinný označiť každý nevýherný hrací prístroj na viditeľnom mieste štítkom, kde musí byť uvedené obchodné meno prevádzkovateľa, sídlo resp. miesto podnikania, IČO, dátum začatia prevádzkovania nevýherného hracieho prístroja a výrobné číslo.
Týmto VZN sa zrušuje Všeobecne záväzné nariadenie Obce Bzovík č.2/2012
Obecné zastupiteľstvo v Bzovíku sa uznieslo na vydaní tohto VZN na svojom zasadnutí dňa 12.12.2013 uznesením č. 99/2013 a toto VZN nadobúda účinnosť dňom 1.1.2014

References: § 4
 § 6
 § 11
 § 29
 § 22
 § 43
 § 51
 § 59